Rikunarita-ORG/Wikinium huggingface dataset:
# 斯里蘭卡

| 斯里蘭卡民主社會主義共和國ශ්‍රී ලංකා ප්‍රජාතාන්ත්‍රික සමාජවාදී ජනරජය |
| --- |
|

|  |  |
| --- | --- |
|  |  |

 |
| **國歌：**母親，斯里蘭卡 |
| 斯里蘭卡民主社會主義共和國之所在 |
| **國體：** | 單一制 |
| **元首**： | 大統領拉賈帕克薩 |
| **總揆**： | 總理賈亞拉特納 |
| **國都**： | 斯里賈亞瓦德納普拉科特 |
| **國語**： | 僧伽羅語、泰米爾語 |
| **人口**： | 一百九十六萬餘 |
| **通貨**： | 斯里蘭卡盧比 |
| **產值**： | 五百九十四億又八百萬美圓 |
| **均有**： | 二千八百七十又三美圓 |
| **匯價產值**以美國中情局壬辰世界年鑒為準 |

**斯里蘭卡**，南亞之島國也，居印度洋中，北望印度半島。方六萬五千餘公里，口一百九十六萬餘。其民奉印度教、佛教，亦有奉回教、基督教者。都斯里賈亞瓦德納普拉科特。有省九，多以方位名之：曰西部省，曰中央省，曰南方省，曰北方省，曰東方省，曰西北省，曰北中省，曰烏沃省，曰薩伯勒格穆沃省。

西元一九七二年五月二十二日，錫蘭易國號，曰斯里蘭卡，入英聯邦。

## 辨名

「斯里蘭卡」者，梵語也，義「馴獅人」，歷代皆有諸名：《漢書》謂**已程不國**，《梁書》謂**獅子國**，《大唐西域記》謂**僧伽羅**。後有阿拉伯語轉譯，宋謂**細蘭**，明謂**錫蘭**。於今，中文取「**斯里蘭卡**」，日文漢字取「**錫蘭**」，略作「**錫**」。
# 維基大典

此文所述，涉及諸語。至文理本，觀文言維基大典。察專名，觀維基、維基媒體基金會。察撰述之技，觀共筆。
維基大典徽標
**維基大典**者，以網路為基，維羅天下知、四海言、眾人志，編修百科焉。又稱**維基百科**。始作者，維基媒體基金會也。斯基金會，衛詹美所創。衛氏，美國人。大典自許曰：「海納百川，有容乃大，集思廣益」。（按「海納百川」語出《管子》【形勢解】，「有容乃大」則出《尚書》【君陳】。昔林則徐至廣州越華書院，作對聯，其上聯即「海納百川，有容乃大」。）不慕榮利，但受捐助。

維基一詞，出焉中文維基百科。《墨子閒詁》曰：「維，繫也」，《說文》曰：「基，牆始也」，其人合之，取意繫物之始也。維織網綱，以載根本，亦維基也。

大典肇乎庚辰年臘月廿一，迄至丙午年五月初四，匯萬國之語二百有五十，凡得文章七百餘萬篇。其最巨者二十卷，已居十之八；獨英文一卷，亦逾二百萬篇。凡此篇什，皆天下有志合力纂修而成。苟有意襄贊，藉網際而操觚，隨宜修錄，則大典日就充盈。至若文言一卷，創乎丙戌七夕，迄今凡得文章一萬四千八十一篇。

大典得幸，同道兼發：若新聞、教本、爾雅、太學、語錄、文庫等。其卷目多可逕閱修於瀏覽器；蓋眾不論誰，俱得與纂綴，弗制于其時其地其人，然則典所載謬實，未免爭辯。

凡維基之策，所據皆共享創意協議，故可廣傳天下，自由不拘。

## 引據

|  |  |
| --- | --- |
|
 | 聲音動靜，具錄於**維基共享︰維基大典** |

|  |  |
| --- | --- |
|
 | 名言精句，具錄於**維基語錄︰維基大典** |

維基諸策

|  |  |  |  |  |  |
| --- | --- | --- | --- | --- | --- |
| 維基大典 | 維基語錄 | 維基文庫 | 維基爾雅 | 維基太學 | 維基教本 |
| 維基世事 | 維基共享 | 維基數據 | 維基遊驛 | 維基物種 | 共筆臺 |
| 維基中樞 | 維基大會 | 維基培育 |
# 視窗十一

---

* 是題本作**Windows 11**。顧夫文言，漢字維基。非茲入題，雅正不濟。故告示之，尚祈見諒。

---

視窗十一之徽
西紀二千又二十一年，美利堅之微軟，承視窗十之餘緒，肇造**視窗十一**，以爲作業系統之新制。其制尚簡，意取高效。

欲持此系統以作業，須具：六十四位處理器（64-bit processor），時鐘頻率須逾一吉赫茲（1 GHz）；記憶體須逾四吉字節（4 GB），八吉更宜（8 GB）；儲容需六十四吉字節餘（64 GB）；顯卡須合直繪第十二版（DirectX 12），並持視窗顯示驅動模型二點零以驅（WDDM 2.0 driver）。

介面清簡，虛擬視窗，尤便多務並行。效能增益亦著，諸層疊設，護禦之力趨善。

雖然，仰賴硬體之苛，舊機多難相容。甫行之時，所運或有未諧，用者多有議焉。或謂其隱私設定之繁，用者未易盡察。

至於支援時限，家用、專業版，每版獲援二十四月；商、學諸版，則延及三十六月。

## 考據
# 西班牙

| 西班牙王國Reino de España |
| --- |
|

|  |  |
| --- | --- |
|  |  |

 |
| 益進Plus Ultra |
| **國歌：**王家征樂 |
| 西班牙王國之所在 |
| **國體：** | 君主立憲制 |
| **元首**： | 王費利佩六世 |
| **總揆**： | 首相馬里亞諾·拉荷義 |
| **國都**： | 馬德里 |
| **國語**： | 西班牙語 |
| **用語**： | 加利西亞語、巴斯克語、卡達隆尼亞語 |
| **人口**： | 四千七百三十七萬零五百四十二 |
| **通貨**： | 歐元 |
| **產值**： | 一兆三千八百八十八萬美元 |
| **均有**： | 三萬零一百美元 |
| **匯價產值**以美國中情局壬辰世界年鑒為準 |

**西班牙王國**在歐洲西南隅，略稱**西**。東以庇利牛斯山界法國，西接葡萄牙。南境為英屬直布羅陀。越地中海，別領休達、梅利利亞，又領巴利阿里、加那利，皆處海中。利瑪竇譯**以西巴尼亞**，淸廷則取**日斯巴尼亞**，耶經又譯**士班雅**，越南舊譯**衣坡儒**，均為其舊稱。今通稱西班牙。

## 史

昔者，迦太基自伊比利半島東南入，以其地為屬領，號**新迦太基**。前二一八年，羅馬敗迦太基，又屬之，分置三行省，自東而西，塔拉哥納、倍提卡、盧西塔尼亞，皆號西班牙。

羅馬衰，西哥德人立國於南高盧，西越庇利牛斯山，三省盡入其手。七一一年，阿拉伯帝國自南侵西哥德王國。西哥德王羅德里克戰歿，無可嗣者。國內大亂，阿拉伯人乃盡取其地。七一八年，西哥德貴族佩拉約在西班牙北境自立，號阿斯圖理亞斯王國，以抗阿拉伯人。時阿拉伯國內有變，力日弱。伊比利阿拉伯人自相混戰，日漸南退。北伊比利乃立五國，自東而西者，阿拉貢、納瓦拉、卡斯蒂利亞、萊昂、葡萄牙。十五世紀間，阿拉伯人止得南方一隅，號格林納達。一五一二年，東四國共擁一王，西班牙王國乃立。

西班牙初立，先滅格林納達，又資哥倫布西航，探得新土。蓋其國處歐洲西陲，近於外洋，航道便利也。科爾蒂斯、皮薩羅等夷滅阿茲特克、印加兩國，改置新西班牙殖民地。其上出金銀，國由是益富。惟金銀既多，錢日賤，竟莫能購物。西班牙人又以暴政治土著，常有生變。一七零一年西班牙王絕嗣，有以奧地利同姓嗣，亦有以波旁氏以別宗入繼者。終以內戰，由是西班牙無復庶。

法國大革命間，法國拿破崙一世侵西班牙，益使西班牙弱。時新西班牙等處民變獨立。至一八九八年美西戰爭，菲律賓、古巴皆失。海外屬地僅餘加那利、休達、梅利利亞。二十世紀初嘗改制共和，至一九三六年，以黨別眾多，事不決，復內戰。長槍黨佛朗哥掌控全國三十六年。第二次世界大戰時，西班牙稱不與人鬥，惟曾陰助德國，遷青軍抗蘇。一九四七年西班牙復為王國，而王位懸空，佛朗哥自為假王。其臨終以先王阿方索十三世孫胡安·卡洛斯一世承其業。一九七五年佛朗哥薨，胡安·卡洛斯一世為王，改制民主。一九八一年有將軍欲復佛朗哥之制，王曰：「欲政變者，則先殺孤！」政變遂平。此後民主之制不易至今。

## 行政

西班牙行君主立憲制。是為西班牙波旁王朝也。其王主兵權，置參議、眾議兩院。首相知政事。

## 地方

西班牙域分十七，省分五十。今列其十七域，是為：

* 安達盧西亞
* 阿拉貢自治區
* 阿斯圖里亞斯
* 巴利阿里群島
* 巴斯克自治區
* 加那利群島
* 坎塔布里亞
* 卡斯蒂利亞-拉曼恰
* 卡斯蒂利亞-萊昂
* 加泰羅尼亞
* 埃斯特雷馬杜拉
* 加利西亞自治區
* 馬德里自治區
* 穆爾西亞
* 納瓦拉
* 拉里奧哈
* 瓦倫西亞自治區

## 民俗

西班牙人奉天主教，好鬥牛。其國南境有諸舞者，以弗拉明戈最負盛譽。奏吉他者亦眾。

此國本非一統，雖一國之內而言語相異，今列其要者如下：

* 卡斯蒂利亞語（西班牙語正音也）
* 加泰羅尼亞語
* 巴斯克語
* 加利西亞語（能與葡萄牙語通）

|  |  |
| --- | --- |
|
 | 聲音動靜，具錄於**維基共享︰西班牙** |

---
# 黑山

| 蒙特內哥羅Црна Гора |
| --- |
|

|  |  |
| --- | --- |
|  |  |

 |
| **國歌：**嗟五月之清晨 |
| 蒙特內哥羅之所在 |
| **國體：** | 總統制 |
| **元首**： | 總統菲利普·武亞諾維奇 |
| **總揆**： | 總理米洛·久卡諾維奇 |
| **國都**： | 波德里查 |
| **國語**： | 蒙特內哥羅語（塞爾維亞語） |
| **人口**： | 六十五萬餘 |
| **通貨**： | 歐元 |
| **產值**： | 百六億美元 |
| **均有**： | 一萬七千零二十一美元 |

**蒙特內哥羅**，又譯**黑山**，歐洲南之國也。處巴爾幹半島西南，臨亞得里亞海。多山。東北為塞爾維亞，東鄰科索沃，東南乃阿爾巴尼亞，西北接波黑，及克羅埃西亞，西南則濱海。一九一零年立黑山王國，一戰後入南斯拉夫王國，二戰後為南斯拉夫之加盟共和國。西元一九九零年，南斯拉夫獨餘塞爾維亞及蒙特內哥羅爾。西元二零零三年更名為塞爾維亞黑山。二零零六年自立，入聯合國。二零一五年應北約邀，二零一七年入盟。

茲國之名，臺灣音譯爲**蒙特內哥羅**、**孟坦尼格洛**。西岸至於港、澳、星、馬之地，則以意譯爲**黑山**，或倚音翻作**門特尼哥羅**。

---
# 共產主義

馬克思

| **馬學** |
| --- |
|  |
|  |
|  |
|  |
|  |
|  |
|  |
|  共產主義研論 |

| **寰宇意理** |
| --- |
| 無政府主義 ↔ 國噬主義 |
| 天行無政府主義 |
| 寰宇主義 ↔  愛國主義 |
| 共產主義 |
| 無政府共產主義 |
| 景法共產主義 |
| 勞工同盟主義 |
| 無政府勞工同盟主義 |
| 社聯主義 |
| 社會主義 |
| 庶主社會主義 |
| 民主主義 |
| 天行社會主義 |
| 無政府社會主義 |
| 自繇社會主義 |
| 社群主義 ↔ 合群主義 |
| 景法庶主主義 |
| 自繇主義 ↔ 國民主義 |
| 社會自繇主義 |
| 守舊自繇主義 |
| 志願主義 |
| 仁愛主義 |
| 守舊主義 ↔ 精進主義 |
| 三民主義 |
| 自繇守舊主義 |
| 民種守舊主義 |
| 天行主義 |
| 回教主義 |
| 民種主義 |
| 原教旨主義 |
| 景宗主義 |
| 回宗主義 |
| 黷武主義 |
| 棒喝主義 |
| 納粹主義 |

**共產**者，近代政理之說也。其旨，欲建大同之世。曰：人無階序，地無界分，財皆公有，各盡所能，按需分之。其說，蓋濫觴乎希臘；至近世，馬克思始大倡之。

## 界說

恩格斯《共產原理》有云：「共產之說，所以明無產之氓自拔之機也。」其旨，實以無產之眾為主。夫共產之世，乃理所必至，弗以人意為轉移者也。稽諸往史，民羣沿革，莫非等差交鬩：在上古隸役之局，為臣虜與主伯相讎；及乎中古封建，為畎畝之民與連阡之豪相制；洎乎近世重資之代，則為無產之氓與持貲之閥交爭。至若社稷為公之局，實乃共產大同之初階，其間雖尚存流品之釁，然已非邦國根本之患，故不必復以等差相搏為綱紀也。尋夫邦國之設，實由群品交伐而搆；黨社之建，亦緣各流品之私利而立。若夫大同之極，等差既泯，則國家、政黨皆將消弭無形，不期而自亡。斯亦天演之必然，非關乎人之意志也。

## 評論

馬克思嘗言，貨殖之世欲造共產之局，艱哉，必假道於無產者之專政。又謂：「共產之世，必肇於貨殖極盛之邦，捨此無由。」馬氏既沒，列寧繼起，乃更其說曰：「共產不徒出乎富邦，雖未盛之國，下逮封建之世，皆可通達。」此即列氏之學也。

昔馬氏預度，無產之變，必發乎貨殖豐備之壤，若法蘭西、英吉利等。然踵事而起者，多在農邦，若露西亞，若華夏。列氏之學，實為畎畝之國開一新塗。蓋列邦風土殊異，故立說不能無舛也。列氏既沒，蘇俄有史達林創說，中國有毛澤東覃思。東歐諸邦靡不影從蘇俄，然史氏之法流弊孔多，其統制之政尤為大病，致使社會主義諸邦躑躅不前。歲至西元一九九一年，蘇聯覆滅，其弊大顯。《共產黨宣言》有云，無產者既秉政，必廣殖生業。然統制之政拘泥，無以致此。於是中國有鄧小平變法，廢統制而尚市易，國乃富庶，勃興而未艾。

時人多病馬克思之學流派紛紜，以為虛妄。殊不知共產之局，非自天降，前無古人，故信徒莫不黽勉探求。方國異勢，立論遂殊，何患乎說之多歧哉？

世人復責共產一黨專制。然此「黨」字，異乎富民所謂之黨社也。《共產黨宣言》又云：「汝輩苟執富民之自由、教育、法度，以度量廢絕富民產權之說，則其息爭。蓋汝之所見，實孕於富民之生業與產權；猶汝之法度，特**汝階級意志，化爲法律**耳。而此意志，唯由汝階級物質之緣而生。汝儕私心自用，遂於己方生業產權，此等**一時之理**，妄以為**千秋之常道**，此歷代敗滅之階級所同病也。語及古昔之產權，汝知之矣；語及封建之產權，汝亦知之；獨至富民之產權，則昧然不復知也。」

自稱源于馬克思主義者：

* 蘇聯：列寧創列寧主義（列寧之後繼者并之以馬克思主義曰：馬克思列寧主義）。
* 蘇聯：斯大林創斯大林主義。
* 蘇聯：托洛茨基創托洛茨基主義，與斯大林主義敵。
* 德國：羅沙·盧森堡創盧森堡主義。
* 意大利：葛蘭西創葛蘭西主義。
* 南斯拉夫：鐵托創鐵托主義，其時不為同道所認。
* 中國：毛澤東創毛澤東主義，承馬克思列寧主義而紹之（馬克思-列寧-毛主義）。
* 中國：鄧小平創鄧小平理論，朝鮮以為修正主義。
* 中國：江澤民創三個代表，承鄧小平理論而紹之，朝鮮以為修正主義。
* 朝鮮：金日成創金日成主義。
* 古巴：切·格瓦拉創格瓦拉主義。

別有基督教共産主義、無政府共産主義等。二十世紀，又有新馬克思主義。

## 兼查

* 大同
* 小康
* 中國共產黨
* 社會民主主義
* 烏托邦

## 它典

* 《共產黨宣言》 （英文）
* 《共産黨宣言》
* 《資本論》 （英文）
# 哈里·杜魯門

| 美利堅合眾國總統 |
| --- |
|  |
| **名諱** | **哈里·杜魯門** |
| **生卒** | 西元一八八四年五月八日 至一九七二年十二月廿六日 |
| **在位** | 西元一九四五年四月十二日 至一九五三年一月二十日 |
| **政權** | 美國 |
| **陵墓** | 密蘇里州 拉馬爾 |
| **先君** | 小羅斯福 |
| **嗣君** | 艾森豪威爾 |

**哈里·杜魯門** （英文 Harry S. Truman），美利堅人，父約翰·安德森，世農墾。西元一八八四年五月八日誕密蘇里，一九七二年十二月廿六日卒於鄉里。年廿二，美政府與同盟諸國宣戰，杜氏輟其學投軍，隸國民警衛隊麾下。隨軍徙法，從克孚日山，擢炮兵連中校銜。一九一九年還，獨立城紳民女貝絲下嫁杜氏。越五年，女瑪格麗特生。累授傑克遜縣法院推事，一九三五年以民主黨代表充國會參議員。二次大戰作，國會置肅貪委員會，命杜氏總領之。杜氏性嚴慎，質樸沈毅，方用事，乃飭緝軍輜貪瀆弊竇；俄而請除陋規、禁靡奢、糾冗官、獎儉約，至是節流美元百億計。杜氏聲聞日張，輿論益嘉之，為紐約《時代周刊》所稱。先是，民主黨人漢尼根詣總統羅斯福晤商，籲薦杜氏代華萊士為副總統，固請往復再三。時華氏勤廉有吏才，而木訥坦率，務以社會主義為治，不合於總統左右；羅氏亦浸厭棄，俟與漢尼根輩言訖，陰許之。一九四四年七月，設民主黨大會，黨代表爭推杜氏候補副總統。十一月，入選副總統，明年初，真除視事。四月十二日，羅氏病卒，羅妻埃莉諾依憲法召杜氏入宮。是日，國會及政府百僚奉總統璽綬上杜氏，遂受任，旋電告世界。

## 家眷

| 女 | 妻 | 婿 | 外孫 |
| --- | --- | --- | --- |
| 瑪格麗特·杜魯門 | 貝絲·杜魯門 | 克利夫頓·丹尼爾 | 生子四，曰克利夫頓·杜魯門·丹尼爾、威廉·華萊士·丹尼爾、哈里遜·蓋茨·丹尼爾、托馬斯·華盛頓·丹尼爾 |

## 考據